ऐहोले

ऐहोले (Aihole) भारत के कर्नाटक राज्य के बागलकोट ज़िले में मलप्रभा नदी घाटी में फैले हुए 120 से अधिक शिला और गुफा मन्दिरों का एक समूह है। इसमें हिन्दू, जैन और बौद्ध स्थापत्य शामिल हैं। इन मन्दिरों व मठो का निर्माण 4थी–12वीं शताब्दी में चालुक्य राजवंश ने करा था, लेकिन अभी भी अस्तित्व रखने वाले अधिकांश स्थापत्य 7वीं से 10वीं शताब्दी में निर्मित हैं। यह ऐहोले नामक गाँव के आसपास स्थित हैं, जो खेतों और बलुआ पत्थर के पहाड़ों के बीच बसा हुआ है। यहाँ से हुनगुन्दा लगभग 35 किमी दूर है। इस स्थापत्य समूह को यूनेस्को विश्व धरोहर स्थल घोषित करवाने के प्रयास जारी हैं।

विवरण 
ऐहोले से चालुक्य नरेश पुलकेशिन द्वितीय का 634 ई. का एक अभिलेख प्राप्त हुआ है। यह प्रशस्ति के रूप में है और संस्कृत काव्य परम्परा में लिखा गया है। इसके रचयिता जैन कवि रविकीर्ति थे। इस अभिलेख में पुलकेशी द्वितीय की विजयों का वर्णन है। अभिलेख में पुलकेशी द्वितीय के हाथों हर्षवर्धन की पराजय के बारे में जानकारी मिलती है। यह अनुमान लगाया जा सकता है कि हर्ष और पुलकेशी के मध्य युद्ध 630 और 634ई0 के बीच हुआ था।

चित्रदीर्घा

इन्हें भी देखें 
 ऐहोले का दुर्गा मंदिर
 बादामी, कर्नाटक
 बादामी गुफा मन्दिर
 भूतनाथ मन्दिर समूह, बादामी
 बादामी शिवालय
 पत्तदकल
 पत्तदकल स्मारक परिसर
 बागलकोट ज़िला

बाहरी कड़ियाँ
 ऐहोल मंदिर
 ऐहोल मंदिरों के चित्र
 बागलकोट जिले का आधिकारिक जालस्थल
 कर्नाटक पर्यटन मार्गदर्शक
 भारत में पर्यटन

सन्दर्भ 

भारतीय स्थापत्य कला
भारतीय तक्षित-शिला वास्तुकला
कर्नाटक के शहर
बागलकोट ज़िले में हिन्दू मन्दिर
कर्नाटक में पर्यटन आकर्षण
भारत में हिन्दू गुफा मंदिर
कर्नाटक में पुरातत्व स्थल
बागलकोट ज़िला